Polisie-opleiding gestaak weens Covid-19 | Maroela Media
Die opleiding van duisende jongmense wat uiteindelik by polisiestasies landwyd ontplooi sou word, moes noodgedwonge op ys geplaas word. Dít omdat maatreëls om die verspreiding van Covid-19 te bekamp dit onmoontlik maak om met dié opleiding voort te gaan.
Kol. Athlenda Mathe, woordvoerder van die polisie, het Dinsdag gesê die opleiding van rekrute wat in Januarie sou begin, is gestaak hangende 'n formele aankondiging deur die polisie se bestuur.
Die Suid-Afrikaanse Polisiediens (SAPD) het aanvanklik beoog om 7 000 jeugdiges op te lei wat by al 1 154 polisiestasies oor die hele land ingespan sou word in 'n poging om misdaad hok te slaan.
Die werwingsproses was reeds in 'n gevorderde stadium toe dit noodgedwonge weens die koronavirus gestaak is. Die SAPD het in daardie stadium reeds 'n halfmiljoen aansoeke ontvang.
Mathe sê uitdagings, waaronder die handhaaf van sosiale afstand en 'n beperking op byeenkomste, maak dit egter in dié stadium onmoontlik om met opleiding te begin.
"Die basiese opleiding van nuwe rekrute behels fisieke kontak en met die huidige Covid-19-regulasies sal dit nie moontlik wees om nuwe rekrute aan 'n basiese opleidingsplan te onderwerp, sonder om die risiko te loop dat hulle blootgestel word nie."
Is dit hoe hulle saluheer? (priceless pic)
Hoekom moet hulle opgelei word? Ek wonder maar net..
Adverteer dit…goeie nuus vir Midadidigrrs
Dit is nou die tweede jaar. Daar verlaat meer polisielede nou die polisie as wat hulle kan oplei. En so kry die misdadigers die oorhand. Ek sal graag wil weet wat doen die honderde lede wat opleidingsbeamptes is by al die opkeidingssentrums terwyl daar geen opleiding is nie. Kry elke maand 'n masiewe salaris om niks te doen nie. Doen seker heeldag PJ' s met die staatsvoertuie. Wonder maar net.
Hierdie is in elk geval net nog 'n "pie in the sky" droom van 'n regering om mense in posisies te forseer waarvoor hulle nie opgewasse is nie ter wille van stemme. Korrupsie floreer in 'n polisiemag wat nie bekend staan vir goeie polisiëring nie, maar wel hoe om ekstra geld op die kantlyn te in deur die wetsgehoorsame burgerlike samelewing te teister. Ons het nie meer polisielede nodig nie, ons het goed opgeleide mense wat gekwalifiseerd die samelewing ingestuur kan word, kyk maar na Sol Tech se ambag kwalifikasies met werksgeleenthede wat daar gebied word en vat dit as… Lees meer »